**Bükkszentkereszt Község Önkormányzata Képviselő-testületének**

**8/2020 (VI.23) önkormányzati rendelete**

**a közművelődési feladatok ellátásáról**

Bükkszentkereszt Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében meghatározott feladatkörében eljárva, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdése alapján a Bükkszentkereszti Szlovák Nemzetiségi Önkormányzattal lefolytatott egyeztetést követően a következőket rendeli el:

**1. A rendelet célja**

**1.§**

(1) A rendelet célja, hogy Bükkszentkereszt Község Önkormányzata (a továbbiakban: Önkormányzat) a település lakossága közművelődési igényeinek és kulturális szükségleteinek figyelembe vételével, a helyi lehetőségek és sajátosságok alapján meghatározza az ellátandó közművelődési alapszolgáltatások körét, valamint a feladatellátás formáját, módját és mértékét.

(2) Az Önkormányzat a művelődést értékhordozó közösségi tevékenységnek tekinti, amely a lakosság életminőségét javíthatja és támogatja az önkormányzati közművelődési feladatok megvalósításában résztvevő intézményeket, színtereket és szervezeteket.

**(3)** A kötelező feladatainak ellátása során az Önkormányzat számít a kulturális tevékenységet is ellátó egyházakra, helyi civil szervezetekre, gazdasági társaságokra, valamint azon egyéni és közösségi kezdeményezésekre, melyek Bükkszentkereszt kulturális életét gazdagítják.

**2. A rendelet hatálya**

**2.§**

**(1)** A rendelet területi hatálya Bükkszentkereszt község közigazgatási területére terjed ki.

(2) A rendelet személyi és tárgyi hatálya kiterjed:

a.) a közművelődési tevékenységben résztvevő természetes és jogi személyekre

b.) a közösségi színtérre, annak fenntartójára, működtetőjére és alkalmazottjaira

c.) mindazon közművelődési intézményekre, társadalmi és civil szervezetekre, egyházakra, társulásokra, gazdálkodó szervezetekre és természetes személyekre, amelyekkel, illetve akikkel az Önkormányzat közművelődési megállapodást köt.

**3. Közművelődési alapszolgáltatások**

**3. §**

 (1) Az Önkormányzat a település minden lakosának biztosítja a kultúrához való hozzáférés jogát és lehetőségét.

(2) Az Önkormányzat adottságainak figyelembe vételével megszervezi a közművelődési alapszolgáltatásokat, ezek:

a.) a művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása

b.) a közösségi és társadalmi részvétel fejlesztése

c.) az egész életre kiterjedő tanulás feltételének biztosítása

d.) a hagyományos közösségi kulturális értékek átörökítése, feltételeinek biztosítása.

**4. Az önkormányzat közművelődési feladatai**

**4. §**

(1) Az Önkormányzat feladatának tekinti

a) az egyetemes, nemzeti és a helyi nemzetiségi kultúra és hagyományok ápolását és megismertetését;

b) a művelődési, művészeti, közösségi és érdekérvényesítési kezdeményezések támogatását;

c) a helyi civil szervezetek, egyéb társadalmi szerveződések és a helyi társadalom kapcsolatrendszere kiépítésének és fejlesztésének támogatását.

(2) Az Önkormányzat az (1) bekezdésben foglaltakon kívül további feladatának tekinti:

a) a helyi hagyományok ápolását, a hagyományőrző, település, környezet- és természetvédő közösségek működésének támogatását;

b) a szabadidő hasznos eltöltésének elősegítését;

c) a nevelési-oktatási rendszeren kívüli öntevékeny, önképző közösségek működésének és a tanulási lehetőségeknek a támogatását;

d) a helyi kitüntetések, díjak alapítását és adományozását;

e) a helyi kulturális élet fejlesztését;

f) kapcsolatépítést a közművelődés egyéb szervezeteivel, továbbá a testvértelepülésekkel;

g) a művelődést segítő további lehetőségek biztosítását.

(3) Az Önkormányzat kiemelt közművelődési céljai:

a.) a közösségi művelődéshez méltó, esztétikus környezet és infrastruktúra kialakítása

b.) a település és a vonzáskörzete természeti, környezeti, kulturális, művészeti közösségi értékeinek közismertté tétele, ennek érdekében bemutatók, kiállítások, kulturális turizmus támogatása

c.) a település közművelődési, kulturális hagyományainak ápolása, továbbfejlesztése, a helyi értékek megismertetése és védelmének erősítése, hagyományőrző közösségek működésének segítése

d.) a helyi társadalom kiemelkedő közösségei, személyiségei szerepének növelése

e.) a közművelődési esélyegyenlőség elősegítésének biztosítása

f.) a nemzeti és nemzetiségi kultúra értékeinek megismertetése, az ünnepek kultúrájának gondozása.

**5. A közművelődési feladatok ellátási formái**

**5.§**

(1) Az Önkormányzat közművelődési feladatai ellátásához közösségi színteret biztosít.

(2) Az Önkormányzat közösségi színtérként kijelöli a Bükkszentkereszt, Széchenyi u. 2. szám alatti Bükkszentkereszti Könyvtár, a Bükkszentkereszt Kossuth u. 32. szám alatti Közösségi Ház, valamint a Bükkszentkereszt Őz u. 2. szám alatti Bükki Üveghuták Ipartörténeti Kiállítóhelye és Üvegműves ház önkormányzati tulajdonú ingatlant.

(3) Az Önkormányzat a közösségi színtéren biztosítja a közművelődési alapszolgáltatások és feladatok ellátását, valamint a nyilvános könyvtári ellátást.

**6. A közművelődési feladatellátás finanszírozása**

**6.§**

(1) A közművelődési alapszolgáltatások biztosításának forrásai:

a) a központi költségvetésből származó normatív állami hozzájárulás,

b) a központi költségvetési forrásból pályázaton elnyerhető érdekeltségnövelő támogatások,

c) az elkülönített állami pénzalapokból, alapítványoktól, egyéb szervezetektől elnyerhető támogatások, pályázatok,

d) önkormányzati saját bevétel,

e) egyéb támogatások.

(2) Az Önkormányzat a közművelődési feladatok ellátására fordítható támogatás összegét az éves költségvetési rendeletében határozza meg. Az éves költségvetés elkészítésénél érvényesíti az érdekeltségnövelő, valamint a feladatfinanszírozási támogatásokról szóló jogszabályokban foglaltakat.

(3) Az Önkormányzat a helyi civil szervezetek támogatásáról minden évben határozatot alkot, határozatában foglaltak szerint pályázati úton támogatást biztosít a településen működő civil szervezeteknek, melyre a kulturális tevékenységet ellátó civil szervezetek is pályázhatnak.

(4) A (3) bekezdésben adható támogatások nem veszélyeztethetik az e rendeletben rögzített kötelező feladatok megvalósítását.

**7. A feladatellátáshoz szükséges személyi és szakképzettségi feltételek biztosítása**

**7 §**

(1) A közösségi színtér feladatainak megoldására az önkormányzat főállású művelődésszervező közalkalmazottat foglalkoztat 20/2018 (VII.9) EMMI rendelet**,** aki felett a kinevezési és munkáltatói jogkört a polgármester gyakorolja.

(2) A közösségi színtérben a feladatellátó a közművelődési alapszolgáltatások érdekében legalább egy, középfokú közművelődési szakképzettséggel (szakképesítéssel) rendelkező szakembert foglalkoztat.

(3)A művelődésszervező főbb feladatai:

1. rendeltetésszerű tevékenység biztosítása,
2. művelődéspolitikai célok megvalósítása,
3. közösségi színtér képviselete a különböző fórumokon
4. munkájáról beszámoló a Képviselő-testületnek minden évben a munkatervben foglaltak szerint,
5. kapcsolattartás a közös önkormányzati hivatallal, önkormányzati intézményekkel, társintézményekkel,
6. közreműködés a költségvetés tervezés folyamatában,
7. gondoskodás a szakmai tevékenység feltételeiről, zavartalan működéséről.

(4) A művelődésszervező felelőssége:

1. a jóváhagyott költségvetési kereteken belül a szakmai feladatok ellátásáért,
2. a vagyonkezelésért és társadalmi tulajdonért,
3. az egészségügyi, munkavédelmi és tűzrendészeti előírások megtartásáért.

**8. Közművelődési tevékenység irányítása, ellenőrzése**

**8.§**

(1) A közművelődés helyi irányítását és ellenőrzését az Önkormányzat Képviselő-testülete a polgármester és a jegyző látja el.

 (2) Az Önkormányzat a helyi közművelődési rendeletét - a településen működő nemzetiségi önkormányzattal egyeztetve - legalább ötévente felülvizsgálja.

**9. A közművelődési alapszolgáltatások biztosításában együttműködő partnerek**

**9. §**

Az önkormányzat az e rendeletben meghatározott közművelődési alapszolgáltatások biztosítása érdekében kapcsolatot tart és együttműködik:

a) a község területén működő önkormányzati és nem önkormányzati fenntartású köznevelési intézményekkel,

b) a községben székhellyel működő, kulturális feladatokat is felvállaló civil szervezetekkel,

c) a községben kulturális tevékenységet is végző gazdasági társaságokkal,

d) a történelmi egyházakkal,

e) a helyi szlovák nemzetiségi önkormányzattal,

f) a megyei és országos szakmai szervekkel,

g) a közművelődési feladatok ellátásában, rendezvények szervezésében szerepet vállaló magánszemélyekkel, önkéntesekkel,

h) külföldi testvérvárosok önkormányzataival, kulturális és művészeti intézményeivel.

**10. Záró rendelkezések**

**10.§**

(1) E rendelet kihirdetését követő napon lép hatályba.

(2) Hatályát veszíti Bükkszentkereszt Község Önkormányzata Képviselő-testületének a helyi közművelődésről szóló 8/2003 (VI.12) önkormányzati rendelete.

 dr. Nevelős Szabolcs Solymosi Konrád Ferenc

 jegyző polgármester

Kihirdetési záradék:

A rendelet kihirdetésre került.

Bükkszentkereszt, 2020. június 24.

 dr. Nevelős Szabolcs

 jegyző

1. melléklet

a közművelődési feladatok ellátásáról szóló

8/2020. (VI.23) önkormányzati rendelethez

**Bükkszentkereszti Közösségi Ház használati szabályzata**

Bükkszentkereszt Község Önkormányzatának Képviselő-testülete a közművelődési feladatok ellátásáról szóló .../2020. (……..) rendeletének 1. mellékleteként a ***Bükkszentkereszti Közösségi Ház 3557 Bükkszentkereszt, Kossuth u. 32. sz.***  szám alatti ***közművelődési* *közösségi színterének*** használati szabályzatát az alábbiakban határozza meg.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73. § (1) bekezdése kimondja, hogy a közművelődéshez való jog gyakorlása közérdek, a közművelődési tevékenységek támogatása közcél.

Ennek megfelelően a Közösségi Ház szolgáltatásait, programjait nemre, felekezetre és pártállásra való tekintet nélkül bárki igénybe veheti, aki a használati szabályzatban foglalt feltételeket elfogadja és a házirendet betartja.

A közösségi színtér neve: Közösségi Ház

Székhelye: 3557 Bükkszentkereszt, Kossuth u. 32.

 Működtetője: Bükkszentkereszt Község Önkormányzatának

 Képviselő-testülete

Működési területe: Bükkszentkereszt közigazgatási területe

Alaptevékenysége: közművelődési feladatellátás

1. **Közösségi színtér igénybevételének szabályozása**
2. A Közösségi Ház tiszteletben tartja és szolgálja
	* az állampolgárok, a település lakói művelődéshez és szórakozáshoz való jogát
	* a fenntartó által a közművelődési feladatok ellátásáról szóló .../2020.(III. 18.) számú önkormányzati rendeletben foglaltakat
	* a település lakóinak kulturális, szabadidős igényeit.

A Közösségi Házban végzett közművelődési tevékenység a helyi társadalom kulturális szükségletei, önművelő, önképző, amatőr művészeti ambícióinak, társas kapcsolat igényének, közéleti, közösségi, szórakozási lehetőségeinek biztosítását, szakmai szolgálatát jelenti.

1. Kötelezettségéből fakadóan mindenki számára a nyitvatartási időben rendelkezésre áll, tereit, állandó szolgáltatásait az előírások betartása mellett mindenki igénybe veheti. A Közösségi Házban egyidejűleg 150 főnél több személy nem tartózkodhat a rendezvények ideje alatt.
2. A helyiségek igénybevételének szándékát a polgármester által megbízott személlyel egyeztetve, legalább 10 munkanappal a tervezett igénybevétel előtt kell kérni.
3. A Közösségi Ház az állandó programok időpontjának figyelembe vételével biztosítja a helyiségeket az igénylőnek. Több kérelmező esetén a helyiség használati igényekről a polgármester dönt, a kérelmek időbeli sorrendje, illetve az igénybevétel fontosságának figyelembevételével.
4. A helyiségek ünnepnapokon és egyes munkaszüneti napokon (január 1., március 15., Nagypéntek, Húsvét vasárnap, és hétfő, május 1., Pünkösd vasárnap és hétfő, augusztus 20., október 23., november 1., és december 25-26.) nem vehető igénybe, kivéve az önkormányzat és a vele együttműködő - rendeletben feltüntetett – szervezetek saját szervezésű rendezvényei, illetve egyedi döntés alapján.
5. Az önkormányzat e szabályzat 3. mellékletében meghatározott szervezetek részére ingyenesen biztosítja a közösségi színtér helyiségeinek igénybevételét. Más szervezetek esetében a polgármester dönt a helyiségek ingyenes igénybevételének lehetőségeiről, a rendeletben foglalt keretek között.
6. Zártkörű rendezvények alkalmával a programot szervezők felelőst neveznek meg, aki teljes anyagi-, büntetőjogi felelősséggel tartoznak a Közösségi Ház berendezési tárgyaiért, a használt helyiségek állagáért.

**II. A közösségi színtér helyiségeinek bérleti díjmentes és díjköteles használata**

1. Bérleti **díjmentes** tevékenységek és szolgáltatások, a Közösségi Ház ingyenes használatára jogosult civil szerveződések, szervezetek, nemzetiségi önkormányzat:
	1. fenntartó önkormányzat és intézményeinek, helyi nemzetiségi önkormányzatnak a szervezésében megvalósuló rendezvények
	2. a 3. mellékletben meghatározott szervezetek működésének, rendezvényeinek biztosítása.
	3. nem vállalkozáson alapuló, önszerveződő civil csoportok (pl. Játszóház, stb.). E csoportok – vállalt közösségi céljuk megvalósítása érdekében – előzetes egyeztetés alapján (a szabad helyiség-kapacitás terhére) jogosultak a Közösségi Ház helyiségeinek díjmentes használatára
	4. nem közművelődési jellegű (pl. érdekképviseleti) civil szerveződések, baráti körök
	5. egészségügyi intézmények ingyenes lakossági szűrései.
2. Bérleti **díjköteles** tevékenységek és szolgáltatások:

A termek bérbeadás útján történő hasznosítása csak a szabad teremkapacitás terhére történhet. A bérlet idejét, helyét bérleti szerződésben kell rögzíteni. (4. melléklet)

A bérlő a bérlet idejére alapszolgáltatásokra (víz, villany, fűtés, berendezés) és mosdóhasználatra jogosult. A bérlő a szerződés megkötésével anyagi felelősséget vállal az esetleges károkért.

Bérleti szerződést csak személyazonosságának igazolása után nagykorú személy, ill. szervezet képviselője köthet a polgármesterrel.

1. kirakodóvásári tevékenység céljára, illetve minden egyéb üzleti célú vállalkozás, termékbemutató igénybevételére a 3.mellékletben nem szereplő szervezetek rendezvényei
2. esküvő céljára történő igénybevétel, illetve magánszemélyek által szervezett magáncélú rendezvények tartására
3. a nem önkormányzati és a 3. mellékletben nem szereplő szervezetek zenés, táncos, kulturális rendezvényei
4. minden olyan kulturális tevékenység, amely a közösségi színtér költségvetéséből közvetlen kiadással jár.

**III. A szabad helyiség-kapacitás bérbeadásának általános elvei**

1.

1. A Közösségi Ház helyiségei elsősorban közművelődési, kulturális célokat szolgálnak – szabad kapacitások elsődlegesen e célra adhatók bérbe. A helyiségek más célra történő átmeneti igénybevételének engedélyezésére a polgármesterjogosult.
2. A helyiségek szabad terem-kapacitása: művészeti csoportok, továbbá (ingyenes helyiség-használattal támogatott) szakkörök, szervezetek és csoportok működésének éves programtervben rögzített helyiség-igényét meghaladó terem-kapacitás, mely – a III. a.) pontban rögzített célokra - hasznosítható.
3. A Közösségi Ház termei alkalmi árusításra csak a polgármester erre vonatkozó engedélyével adhatóak ki.
4. A bérleti díj mértékére az árak és díjak felülvizsgálatakor a polgármester tesz javaslatot, melyről a Képviselő-testület dönt.
5. A település lakossága a Közösségi Ház termeit előre egyeztetve, a jóváhagyott programtervhez igazodva, meghirdetett kulturális programokhoz alkalmazkodva, s a házirend betartása mellett használhatja. Az intézmény helyiségei nyitvatartási időben az érdeklődők rendelkezésére állnak, de előzetes helyiségigénnyel írásban a polgármesterhez kell fordulni.
6. A helyiségek bérbeadási rendjének tervezésekor a következő sorrendet kell követni:
7. önkormányzati rendezvények (testületi ülés, közmeghallgatás, helyi nemzetiségi önkormányzat ülései, továbbá esküvők céljára tartalékolt időpontok)
8. a Művelődési Ház állandó rendezvényei
9. civil szervezetek összejövetelei (e Szabályzatban rögzített feltételekkel, ill. a polgármester írásos engedélyével ingyenesen (pl. óvodai, iskolai rendezvények).
10. Az ingyenes használatának joga akkor illeti meg jelen szabályzat 3. mellékletében szereplő helyi szervezeteket, amennyiben rendezvényük nem üzleti célú, illetve annak bevétele kulturális, közösségi célt szolgál.

**2. A bérleti szerződésre vonatkozó szabályok**

A Közösségi Ház helyiségeinek bérbeadásáról szóló szerződések előkészítése jelen szabályzat 4. melléklete szerinti szerződésminta alapján a ***művelődéssszervező*** feladata.

A bérleti szerződés tartalma

1. megállapodó felek adatai
2. a tevékenység, szolgáltatás, rendezvény pontos megjelölése
3. használat díjának valamint a fizetés módjának rögzítése
4. a használat időpontjának és konkrét időtartamának pontos meghatározása
5. kapcsolattartó személy megjelölése elérhetőségeivel
6. a Művelődési Ház használata során rongálás miatt, vagy egyéb a berendezések, eszközök nem rendeltetésszerinti használatából bekövetkezett károk megtérítése.

A közösségi színtér tevékenységi helyein alkalmazott díjakat a 3. melléklet tartalmazza.

A helyiségekben megtartott rendezvényekről a polgármestert folyamatosan tájékoztatni kell.

**3.A bérleti díj képzésének rendje:**

* A terembérek a termen kívül az alapellátottságot biztosítják (berendezés, fűtés, világítás, víz-szennyvíz, továbbá az intézmény nyitvatartási ideje alatti ügyelet díja. (Nyitvatartási időn kívüli rendezvény szervezői ügyelet nélkül nem engedélyezhető.)
* A nagyterem egész napos zenés, táncos rendezvény céljára történő bérbevétele esetén a bérleti díjon felül *kauciót* kell fizetni – mely a rendezvény után visszafizetésre kerül, amennyiben a Közösségi Ház anyagi kárt nem szenved. (Anyagi kár esetén az arról készítendő jegyzőkönyvben rögzíteni kell a kár mértékét – a befizetett kaució terhére a bérlőre hárítva a helyreállítás költségeit.)

**4.A bérbeadás rendje**

* A bérbeadást szerződésbe kell foglalni; a bérleti szerződések előkészítéséről a *pénzügyi* *ügyintéző* gondoskodik.
* A bérleti díjat a Bérlő készpénz-fizetési számlán az Önkormányzat pénztárába fizeti be.
* Az egyéb szolgáltatás iránti megrendeléseket (amennyiben azokat a Közösségi Ház képes kielégíteni) a bérleti szerződésben kell rögzíteni.

**IV. Egyéb rendelkezések**

1. A Közösségi Ház híradástechnikai, hangtechnikai és egyéb eszközei elzárva tartandók. A Házat igénybevevő csoportok kérésére, a polgármester külön engedélyével ezek rendelkezésre állnak. Használatukért a csoport vezetője a felelős. A program végeztével köteles a Közösségi Ház megbízott munkatársának ezeket leadni. (A híradástechnikai berendezések önkormányzati rendezvények – pl. óvodai, iskolai programok –, helyi civil kezdeményezések, egyesületek részére felelős megnevezésével, illetve a Művelődési Ház munkatársának közreműködésével kölcsönözhetőek.)

2.A Közösségi Házban programok idején bekövetkező károkozás, tűzeset esetén azonnal értesíteni kell a polgármestert. Az eseményről jegyzőkönyvet kell felvenni, a felelősöket meg kell nevezni.

Bükkszentkereszt, 2020. ………

 **Solymosi Konrád Ferenc**

 **polgármester**

2. melléklet

a közművelődési feladatok ellátásáról szóló

8/2020. (VI.23) önkormányzati rendelethez

**Közösségi helyiségek használati díjai**

| Időtartam | **Közösségi Ház Nagyterem**+mellékhelyiség (Áfa-mentes) |
| --- | --- |
| 0 – 2 óra |  5 000.- Ft |
| 0 – 4 óra |  10 000 .- Ft |
| 0 – 8 óra |  20 000 .- Ft |
| 0 – 24 óra |  25 000 .-Ft |

3. melléklet

a közművelődési feladatok ellátásáról szóló

8/2020. (VI.23) önkormányzati rendelethez

**A közösségi színtér helyiségeit ingyenesen használó szervezetek**

* Bükkszentkereszti Szlovák Nemzetiségi Önkormányzat
* Bükkszentkereszti Hagyományőrző Klub
* Bükkszentkereszti Szlovák Nemzetiségi Óvoda és Konyha
* Bükki Szlovák Nemzetiségi Általános Iskola
* Bükkszentkereszti Polgárőr Egyesület
* Bükkszentkereszti Tűzoltó egyesület
* Kis Galya KSE
* Bükkszentkereszti Sí –és Szabadidő Egyesület

4. melléklet a közművelődési feladatok ellátásáról szóló 8/2020. (VI.23) önkormányzati rendelethez

**BÉRLETI SZERZŐDÉS**

amely létrejött egyrészről ***Bükkszentkereszt Község Önkormányzata*** (3557 Bükkszentkereszt, Kossuth u. 24. ) mint ***Bérbeadó*** és másrészről

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ szám alatti lakos, mint ***Bérlő*** között 20\_\_\_\_. év \_\_\_\_\_\_\_\_\_\_\_\_\_\_\_\_\_\_\_\_\_\_napján az alábbiak szerint:

1. Bérbeadó bérbe adja az ***Bükkszentkereszt, Kossuth u. 32. sz. alatt található Közösségi Ház nagytermét és……………………………………… helységeit.***

20\_\_\_.év\_\_\_\_\_\_\_\_\_\_\_\_\_\_\_\_\_\_\_\_\_\_napjára\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_céljára.

1. Bérlő a berendezési tárgyakért teljes felelősséget vállal, az esetlegesen okozott károkat 5 napon belül megtéríti.
2. Bérlő vállalja, hogy a bérleményt 20\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_\_napján – tiszta állapotban - Bérbeadó részére átadja.
3. Bérlő a Közösségi Ház Tűzvédelmi Szabályzatában foglaltakat megismerte és azokat betartja.
4. Bérlő a Közösségi Ház igénybevételéért – hivatkozással Bükkszentkereszt Község Önkormányzata Képviselő-testületének közművelődési feladatok ellátására vonatkozó rendeletében megállapított díjakra – az Önkormányzat **54500198-10004081** számú költségvetési elszámolási számlájára \_\_\_\_\_\_\_\_\_\_\_\_\_\_\_\_\_Ft, azaz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_forint bérleti díjat befizeti.
5. Bérlő a szerzői jogdíjat a Jogvédő Hivatal felé jelenti és fizeti.

 Átadva: \_\_\_\_\_\_\_\_\_\_\_\_\_\_ kulcs.

1. Kapcsolattartó személy neve és elérhetősége:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bükkszentkereszt, 20…………….……………..

 **Bérbeadó Bérlő**

1. függelék

a közművelődési feladatok ellátásáról szóló

8/2020. (VI.23) önkormányzati rendelethez

**KÖNYVTÁRHASZNÁLATI SZABÁLYZAT**

A község könyvtárát, a település könyvtári, információs és közösségi helyét nyitvatartási idejében bárki szabadon látogathatja, szolgáltatásait igénybe veheti, aki személyes adatainak regisztrálása után elfogadja és betartja a könyvtárhasználat szabályait.

A könyvtár helyben nyújtott alapszolgáltatásai:

* könyvtárlátogatás,
* a könyvtár által kijelölt gyűjteményrészek helyben használata,
* az állományfeltáró eszközök használata,
* információ a könyvtár és a könyvtári rendszer szolgáltatásairól.

További szolgáltatások:

* kölcsönzés,
* könyvtárközi kölcsönzés,
* másolás, szkennelés, nyomtatás,
* internethasználat.

Beiratkozás, regisztráció:

A beiratkozás ingyenes és visszavonásig érvényes. Alapfeltétel, hogy a könyvtári, információs és közösségi szolgáltató helyet használni kívánó személy közölje és hitelt érdemlő dokumentum (személyi igazolvány, útlevél, nappali tagozatos tanulók esetén diákigazolvány is) felmutatásával igazolja saját, illetve ha önálló jövedelemmel nem rendelkezik, jótállójának adatait.

Kötelező adatok:

Név, születési helye és ideje, anyja neve, lakcím (állandó vagy ideiglenes)

A könyvtár állományvédelmi, állománygyarapítási célból a fentieken kívül a következő adatokat kérheti, amelyeknek megadása nem kötelező: foglalkozás, munkahely, elérhetőség (telefon, e-mail) A személyes adatok védelméről a könyvtár gondoskodik, azokat harmadik fél számára nem adja át.

A kölcsönzés feltételei:

* Saját olvasójegyre egy alkalommal, maximum 6 dokumentum kölcsönözhető.
* Amennyiben az igényelt művet már kikölcsönözték, azt az olvasó előjegyeztetheti. A lejárati határidő hosszabbítása kérhető telefonon, e-mailben vagy személyesen, ha nincs az adott dokumentumra előjegyzés.
* A lejárati határidő elmulasztása esetén, vagy ha a dokumentumokat három felszólítást követően sem szolgáltatja vissza az olvasó, a további kölcsönzés megtagadható.
* A települési könyvtári, információs és közösségi szolgáltató hely állományában nem található műveket a megyei könyvtárból könyvtárközi kölcsönzés útján meg lehet kérni.
* A könyvtárközi kölcsönzés a beiratkozott könyvtárhasználók részére ingyenes.
* A kézikönyvtári könyvek és a tájékoztatást szolgáló dokumentumok nem kölcsönözhetőek, ettől eltérni csak a könyvtáros engedélyével lehet.
* Amennyiben a könyvtárhasználó a kölcsönzött könyvet elveszti vagy megrongálja, köteles a pótlás költségeit megtéríteni.

Kölcsönzési határidők:

könyv: 3 hétre

folyóirat: 1 hétre

egyéb (DVD, videó, CD): 2 hétre

A nyitvatartás rendjét a könyvtáros a fenntartó előzetes hozzájárulásával - a II. Rákóczi Ferenc Megyei és Városi Könyvtárral történt egyeztetést követően - az olvasói igényeknek megfelelően módosíthatja.

A nyitvatartási idő az épületen kifüggesztve található.

A könyvtárhasználati szabályzat a látogatók érdekeit és a könyvtári állomány védelmét szolgálja, így annak megsértése a könyvtári tagság felfüggesztését vonhatja maga után.

A számítógép használatára vonatkozó szabályokat a számítógépek mellett megtalálható melléklet tartalmazza.

A könyvtári, információs és közösségi szolgáltató hely működésével, szolgáltatásaival kapcsolatos észrevételeit, javaslatait minden könyvtárhasználó eljuttathatja a szolgáltató könyvtár címére:

II. Rákóczi Ferenc Megyei és Városi Könyvtár

3530 Miskolc, Görgey Artúr utca 11.

Tel: 06-46-503-120

e-mail: teruletellatas@rfmlib.hu

A Könyvtárellátási Szolgáltató Rendszer további szolgáltatásairól a Megyei Tudástár portálon tájékozódhat: [www.bazkonyvtar.hu](http://www.bazkonyvtar.hu)

2. függelék

a közművelődési feladatok ellátásáról szóló

8/2020. (VI.23) önkormányzati rendelethez

**Közösségi ház**

**HÁZIREND**

1. A Közösségi Házat minden érdeklődő a nyitvatartási időben látogathatja, igénybe veheti kulturális szolgáltatásait, berendezéseit, felszerelését és más eszközeit. Az igénybevétel előzetes egyeztetés alapján, teljes körű felelősség vállalásával történhet.
2. A Közösségi Ház programjain résztvevők zavartalan művelődése és szórakozása érdekében be kell tartani a közösségi és társas élet kulturált magatartásának szabályait.
3. A Közösségi Ház közösségi célokat szolgál, ezért védelme, berendezésének és felszerelésének anyagi felelősséggel történő használata, a tisztaság és a rend megóvása minden látogató kötelessége.
4. A látogatók személyes tárgyainak megőrzéséért felelősséget nem vállalunk.
5. Minden látogató köteles a Közösségi Ház munkatársai, a rendezők, a rendőrség és tűzoltók utasításait végrehajtani.
6. Az épületben szemetelni és dohányozni tilos! Dohányzásra kijelölt hely az épület bejáratától 5 méterre található.
7. A Közösségi Ház elektromos és hangtechnikai berendezéseit csak az arra megbízást kapott személyek kezelhetik.
8. Szeszesitalt behozni - zártkörű rendezvény kivételével-, valamint az intézményt ittas állapotban látogatni tilos.
9. Az épület hirdetőfelületein hirdetések, közlemények csak a művelődésszervező engedélyével helyezhetők el.
10. 14 éven aluliak 20 óra után csak szülői felügyelettel tartózkodhatnak az intézményben.
11. A polgármester a rendbontókat ideiglenesen vagy véglegesen kitilthatja az intézmény területéről.
12. A Közösségi Ház látogatója köteles azonnali hatállyal értesíteni a Közösségi Házban dolgozót, a polgármestert (szükség esetén a rendőrséget, mentőket, tűzoltókat) minden olyan eseményről, amely veszélyezteti a látogatók testi épségét, valamint a Közösségi Ház épületét, eszközeit, berendezéseit.
13. A házirend betartása minden látogató számára kötelező.